ને ઉખેડાયેલા છોડને જોઈને મારી આંખોમાં ઝળઝળિયાં આવી ગયા. પપ્પા હાથમાં દાતરડું લઈને એક પછી એક લજામણી, બોન્સાઇ, ડોલરને બીજા સુકાયેલા નાના-મોટા છોડને કુંડામાંથી ઉખેડતાં જતા હતા. તેમની નજીક જવાની મારી હિંમત ન થઈ. પણ ત્યાંજ વીજળીનો આંચકો લાગ્યો હોય તેમ એમણે તે નીચે નાખી દીધું ! એમને અચાનક સાંભર્યું કે આ તો મમ્મીનો સૌથી પ્રિય મોગરાનો છોડ..! પપ્પા થરથરી ગયા. એમણે મોગરાના છોડ પર હાથ ફેરવ્યો. જાણે, તેઓ મમ્મીની અંતિમ સમયની સ્થિતિ સંભારતા હતા. ને પપ્પા ધ્રુસકે ધ્રુસકે રડવા લાગ્યા..